Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 178/02)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Conca de Barberá”

PDO-ES-A1422-AM03

Tiedonannon päivämäärä: 22. helmikuuta 2021

HYVÄKSYTYN MUUTOKSEN KUVAUS JA PERUSTELUT

1. Aistinvaraisessa kuvauksessa olevan virheen korjaaminen

KUVAUS

Aistinvaraiset ominaispiirteet liittyvät kahteen laatukuohuviinityyppiin: valkoinen ja rosee. Punaisen kuohuviinin aistinvarainen kuvaus on erehdyksessä jäänyt pois, minkä vuoksi se on nyt lisätty tähän.

Tämä muutos koskee tuote-eritelmän kohtaa 2 ja yhtenäisen asiakirjan kohtaa 4.

Kyseessä on vähäinen muutos, koska se ei kuulu asetuksen (EU) N:o 1308/2013 täydentämisestä annetun komission delegoidun asetuksen (EU) 2019/33 14 artiklan 1 kohdan soveltamisalaan.

PERUSTELUT

Tarkoituksena on korjata virhe, koska eritelmässä viitataan punaiseen kuohuviiniin mutta aistinvarainen kuvaus on jäänyt pois.

2. Alkoholipitoisuuden muuttaminen

KUVAUS

Todellisen alkoholipitoisuuden enimmäisarvot tilavuusprosentteina on poistettu viinien luokassa.

Trepatista peräisin olevien yhden lajikkeen punaviinien osalta sekä todellisen alkoholipitoisuuden että kokonaisalkoholipitoisuuden vähimmäisarvoja tilavuusprosentteina on alennettu.

Molemmat muutokset koskevat tuote-eritelmän kohtaa 2. Ensiksi mainittu muutos ei vaikuta yhtenäiseen asiakirjaan, kun taas jälkimmäinen koskee sen kohtaa 4.

Kyse on vähäisistä muutoksista, koska kumpikaan niistä ei kuulu asetuksen (EU) N:o 1308/2013 täydentämisestä annetun komission delegoidun asetuksen (EU) 2019/33 14 artiklan 1 kohdan soveltamisalaan.

PERUSTELUT

Ilmastonmuutoksen vuoksi kasvukaudet ovat muuttumassa entistä kuumemmiksi ja kuivemmiksi, jolloin viinien kokonaishappopitoisuus laskee ja alkoholipitoisuus kasvaa. Tämä tarkoittaa, että rypäleen kuoren ja siementen fenolinen kypsyys poikkeavat toisistaan, minkä vuoksi hedelmälihan sokeripitoisuus sadonkorjuuhetkellä kasvaa. Tämän seurauksena tuotetun viinin alkoholipitoisuus on suurempi. Tästä syystä todellisen alkoholipitoisuuden enimmäisarvot tilavuusprosentteina on poistettu.

Lisäksi Trepat-rypälelajike on väriltään vaalea, ja sen alkoholipitoisuus on pieni. Kun sitä on viime vuosina käytetty punaviinin valmistukseen, vähimmäisalkoholipitoisuuden saavuttaminen on ollut vaikeaa.

Alkoholipitoisuutta muutetaan näin ollen sen perusteella, että suojatun alkuperänimityksen saaneet viinit mukautuvat ilmastonmuutokseen, jotta voidaan varmistaa suojatulla alkuperänimityksellä ”Conca de Barberà” tuotettujen viinien tyypilliset ominaispiirteet.

3. Istutustiheyttä koskevien rajoitusten poistaminen

KUVAUS

Viiniköynnösten istutustiheyttä koskevat rajoitukset on poistettu.

Tämä koskee tuote-eritelmän kohtaa 3 ja yhtenäisen asiakirjan kohtaa 5.

Kyseessä on vähäinen muutos, koska se ei kuulu asetuksen (EU) N:o 1308/2013 täydentämisestä annetun komission delegoidun asetuksen (EU) 2019/33 14 artiklan 1 kohdan soveltamisalaan.

PERUSTELUT

Ilmastonmuutoksen ja uusien viljelytekniikoiden vuoksi nykyisiä istutustiheyksiä on nyt muutettava. Aiemmin vahvistettu tiheys oli 2 000–4 500 kasvia hehtaarilta.

Eritelmässä kilogrammoina hehtaaria kohden ilmoitettuja tuotantomääriä pidetään kuitenkin riittävänä rajoituksena. Mielestämme istutustiheyttä koskevat säännöt olisi sen vuoksi poistettava.

4. Yhteydessä olevan virheen korjaaminen

KUVAUS

Syy-seuraussuhdetta ei ole kuvattu vaaditulla tavalla kunkin tämän suojatun alkuperänimityksen soveltamisalaan kuuluvan rypäletuotteiden luokan osalta. Tämä virhe on näin ollen korjattu yhteyden kuvauksessa.

Tämä koskee tuote-eritelmän kohtaa 7 ja yhtenäisen asiakirjan kohtaa 8.

Kyseessä on vähäinen muutos, koska yhteyttä ei ole muutettu vaan kuvausta on ainoastaan täydennetty. Näin ollen se ei kuulu asetuksen (EU) N:o 1308/2013 täydentämisestä annetun komission delegoidun asetuksen (EU) 2019/33 14 artiklan 1 kohdan soveltamisalaan.

PERUSTELUT

Tarkoituksena on korjata virhe, sillä yhteys on selitettävä kunkin tuotteiden luokan osalta.

YHTENÄINEN ASIAKIRJA

1. Nimi/nimet

Conca de Barberá

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

3. Väkevä viini

5. Laatukuohuviini

8. Helmeilevä viini

4. Viini(e)n kuvaus

1. Valko- ja roseeviinit

LYHYT KIRJALLINEN KUVAUS

Valmistetaan murskatuista tai murskaamattomista tuoreista rypäleistä tai rypäleen puristemehusta ainoastaan täydellisellä tai osittaisella alkoholikäymisellä.

Valkoviinit: Vaalean kellanvihreistä voimakkaan kullanvärisiin. Kirkkaita ja selkeitä, ei merkkejä sameudesta. Perusaromit ovat hallitsevia. Nuorten viinien suutuntuma on kevyt ja raikas.

Roseeviinit: Kypsyysasteesta riippuen violettiin ja sipulinkuoren sävyihin vivahtavasta voimakkaan punaisesta oransseihin sävyihin. Tuoksultaan täyteläisiä, nuorissa viineissä voimakkaan kukkaisia ja/tai hedelmäisiä vivahteita sekä puutynnyrissä kypsytettynä mahdollisesti vaniljan vivahteita.

Rikkidioksidipitoisuus enintään: 200 milligrammaa litrassa, kun sokeripitoisuus on alle 5 grammaa litrassa; 250 milligrammaa litrassa, kun sokeripitoisuus on vähintään 5 grammaa litrassa.

Haihtuvien happojen enimmäispitoisuus kypsytetyissä viineissä: 15 milliekvivalenttia litrassa

* Asianomaista yhteisön lainsäädäntöä sovelletaan niiden muuttujien raja-arvoihin, jotka eivät kuulu soveltamisalaan.

YLEISET ANALYYTTISET OMINAISUUDET

Kokonaisalkoholipitoisuus enintään (til-%)

–

Todellinen alkoholipitoisuus vähintään (til-%)

10,5

Vähimmäishappopitoisuus

3,5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra)

10

Kokonaisrikkidioksidipitoisuus enintään (mg/litra)

–

2. Punaviinit

LYHYT KIRJALLINEN KUVAUS

Valmistetaan murskatuista tai murskaamattomista tuoreista rypäleistä tai rypäleen puristemehusta ainoastaan täydellisellä tai osittaisella alkoholikäymisellä. Väri voi vaihdella violettiin vivahtavasta voimakkaan kirsikanpunaisesta rubiininpunaiseen, jossa on häivähdys okraa. Aromit ovat puhtaita ja voimakkaita. Nuoret viinit ovat selvästi hedelmäisiä, ja niiden vaniljaiset, paahteiset ja mausteiset vivahteet voimistuvat tynnyrissä kypsytettäessä.

Rikkidioksidipitoisuus enintään: 150 milligrammaa litrassa, kun sokeripitoisuus on alle 5 grammaa litrassa; 200 milligrammaa litrassa, kun sokeripitoisuus on vähintään 5 grammaa litrassa.

Haihtuvien happojen pitoisuus saa ylittää 1 milliekvivalenttia litrassa jokaista alkoholipitoisuuden astetta kohti, joka ylittää 11 prosenttia, ja vanhenemisvuotta kohti, mutta se saa olla enimmillään 20 milliekvivalenttia litrassa.

Trepatista peräisin olevien yhden lajikkeen punaviinien todellisen alkoholipitoisuuden ja kokonaisalkoholipitoisuuden on oltava vähintään 11 tilavuusprosenttia.

* Asianomaista yhteisön lainsäädäntöä sovelletaan niiden muuttujien raja-arvoihin, jotka eivät kuulu soveltamisalaan.

YLEISET ANALYYTTISET OMINAISUUDET

Kokonaisalkoholipitoisuus enintään (til-%)

–

Todellinen alkoholipitoisuus vähintään (til-%)

11,5

Vähimmäishappopitoisuus

3,5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra)

13,33

Kokonaisrikkidioksidipitoisuus enintään (mg/litra)

–

3. Väkevät viinit

LYHYT KIRJALLINEN KUVAUS

Viinin sävyjen kirjo on laaja: se vaihtelee aivan läpinäkymättömistä ja voimakkaista sävyistä asteikon toiseen päähän puna- ja valkoviinien osalta, ja kypsyysasteen mukaan niissä on jopa meripihkan vivahteita. Viinit ovat pehmeän lämpimiä, ja niiden aromit ovat hedelmäisempiä, sillä niitä ei ole kypsytetty tynnyrissä. Kypsytetyissä viineissä on aldehydien ja kuivattujen hedelmien vivahteita. Suutuntumaltaan ne ovat lämpimiä, täyteläisiä ja viipyileviä.

Rikkidioksidipitoisuus enintään: 150 milligrammaa litrassa, kun sokeripitoisuus on alle 5 grammaa litrassa; 200 milligrammaa litrassa, kun sokeripitoisuus on vähintään 5 grammaa litrassa.

* Asianomaista yhteisön lainsäädäntöä sovelletaan niiden muuttujien raja-arvoihin, jotka eivät kuulu soveltamisalaan.

YLEISET ANALYYTTISET OMINAISUUDET

Kokonaisalkoholipitoisuus enintään (til-%)

–

Todellinen alkoholipitoisuus vähintään (til-%)

15

Vähimmäishappopitoisuus

(milliekvivalenttia/litra)

Haihtuvien happojen pitoisuus enintään (milliekvivalenttia/litra)

–

Kokonaisrikkidioksidipitoisuus enintään (mg/litra)

–

4. Laatukuohuviinit

LYHYT KIRJALLINEN KUVAUS

Viinien värin on oltava valko-, rosee- ja punaviineiltä odotetun mukainen, ja niiden aromien on oltava raikkaita, hedelmäisiä ja tyypillisiä niille lajikkeille, joista ne on valmistettu. Suutuntuma on raikas, kermainen ja tasapainoinen.

* Asianomaista yhteisön lainsäädäntöä sovelletaan niiden muuttujien raja-arvoihin, jotka eivät kuulu soveltamisalaan.

YLEISET ANALYYTTISET OMINAISUUDET

Kokonaisalkoholipitoisuus enintään (til-%)

–

Todellinen alkoholipitoisuus vähintään (til-%)

10,5

Vähimmäishappopitoisuus

3,5 grammaa litrassa viinihappona ilmaistuna

Haihtuvien happojen pitoisuus enintään (milliekvivalenttia/litra)

10

Kokonaisrikkidioksidipitoisuus enintään (mg/litra)

185

5. Helmeilevät viinit

LYHYT KIRJALLINEN KUVAUS

Viinin on oltava väriltään valko- ja/tai roseeviinien kuvauksen mukainen, ja lisäksi siinä on oltava hiilidioksidia. Sen on oltava täyteläistä, hedelmäistä ja/tai kukkaisaa. Suutuntuma on tasapainoinen ja raikas ja hiilidioksidin vuoksi hieman kihelmöivä.

Rikkidioksidipitoisuus enintään: 200 milligrammaa litrassa (valko- ja roseeviinit) ja 150 milligrammaa litrassa (punaviinit), kun sokeripitoisuus on alle 5 grammaa litrassa; 250 milligrammaa litrassa (valko- ja roseeviinit) ja 200 milligrammaa litrassa (punaviinit), kun sokeripitoisuus on vähintään 5 grammaa litrassa.

* Asianomaista yhteisön lainsäädäntöä sovelletaan niiden muuttujien raja-arvoihin, jotka eivät kuulu soveltamisalaan.

YLEISET ANALYYTTISET OMINAISUUDET

Kokonaisalkoholipitoisuus enintään (til-%)

–

Todellinen alkoholipitoisuus vähintään (til-%)

10,5

Vähimmäishappopitoisuus

(milliekvivalenttia/litra)

Haihtuvien happojen pitoisuus enintään (milliekvivalenttia/litra)

–

Kokonaisrikkidioksidipitoisuus enintään (mg/litra)

–

5. Viininvalmistusmenetelmät

5.1 Erityiset viininvalmistusmenetelmät

Viininvalmistusta koskeva rajoitus

Rypäleet on korjattava erityisen huolellisesti. Suojatun alkuperänimityksen viinejä, joiden luonnollinen alkoholipitoisuus on vähintään 9 tilavuusprosenttia, valmistetaan ainoastaan riittävän kypsistä rypäleistä. Tuotos saa olla enintään 70 litraa rypäleen puristemehua tai viiniä 100 kilogrammalta korjattuja rypäleitä.

5.2 Enimmäistuotokset

12 000 kg rypäleitä hehtaarilta

84 hehtolitraa hehtaarilta

6. Rajattu maantieteellinen alue

Alue muodostuu viininviljelylohkoista, jotka sijaitsevat seuraavissa kunnissa tai seuraavilla maantieteellisillä alueilla:

Barberà de la Conca

Blancafort

Conesa

L’Espluga de Francolí

Forès

Montblanc

Pira

Rocafort de Queralt

Sarral

Senan

Solivella

Vallclara

Vilaverd

Vimbodí

Vilanova de Pradesin kunnassa rekisterilohkot 11, 16, 20 ja 21; palsta 23 rekisteripalstalla 10.

Cabra del Campin kunnassa lohko 1, palstat 13, 15, 18, 28, 29, 34, 66 ja 77; lohko 4, palstat 35 ja 51.

Aiguamúrcian kunnassa lohko 35, palsta 14; lohko 36, palsta 1; lohko 41, palsta 13.

Cabra del Campin ja Aiguamúrcian kunnissa mainitut palstat sijaitsevat suojatun alkuperänimityksen ”Conca de Barberà” rajojen ulkopuolella. Historiallisesti ne ovat kuitenkin olleet Agrícola de Barberà de la Conca, SCCL -viininvalmistamon ja/tai Bodegas Concavins SA:n toimittajien omaisuutta. Niitä voidaan näin ollen käyttää suojatulla alkuperänimityksellä ”Conca de Barberà” suojattujen viinien tuotannossa, jos ne täyttävät myös seuraavat vaatimukset:

— Edellä mainituilla tiloilla tuotettuja rypäleitä on käytetty edellä mainituissa viininvalmistamoissa jo ennen 1.1.1989.

— Tämä lupa on voimassa niin kauan kuin nykyiset omistajat tai heidän suoraan alenevassa polvessa olevat sukulaisensa omistavat edellä mainitut viiniköynnökset. Se katsotaan yksittäiseksi luvaksi, joka tarkastetaan erikseen.

7. Pääasiallinen rypälelajike / pääasialliset rypälelajikkeet

MACABEO - VIURA

TEMPRANILLO - ULL DE LLEBRE

TREPAT

8. Yhteyden/yhteyksien kuvaus

8.1 Viinit

Tarragonan rannikon leutous, Lleidaa ympäröivien alueiden mannerilmasto sekä päivä- ja yölämpötilojen selvä ero pehmentävät Välimeren ilmastoa ja auttavat tuottamaan poikkeuksellisen laadukkaita kevyitä valkoviinejä, joissa on hienovarainen hedelmäinen aromi ja joiden alkoholipitoisuus on suhteellisen alhainen. Roseeviinit ovat kevyitä, hedelmäisiä ja raikkaita, koska niiden happopitoisuus on suhteellisen alhainen. Nuoret punaviinit ovat pehmeitä, kevyitä ja aromikkaita. Kypsytetyt punaviinit ovat täyteläisempiä ja aromaattisesti erittäin monivivahteisia ja viipyviä.

Conca de Barberàn hiekan- tai liejunsekainen maa antaa valkoviineille runkoa ja rakennetta, aivan kuten puna- ja roseeviineillekin. Jokipengermät tekevät valko- ja roseeviineistä pehmeämpiä, kun taas runsaasti liuskoittunut savipitoinen maa antaa punaviineille lisää väriä ja rakennetta.

8.2 Laatukuohuviinit ja helmeilevät viinit

Conca de Barberàn maaperä on tyypillisesti kalkkikivipitoista savimaata. Se antaa sekä kuohuviineille että helmeileville viineille runkoa ja rakennetta. Jokipengermät puolestaan lisäävät niiden pehmeyttä.

8.3 Väkevät viinit

Alueen savipitoinen maaperä antaa väkeville viineille väriä ja lisää rakennetta.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys

Kansallinen lainsäädäntö

Lisäedellytyksen tyyppi

Merkintöihin liittyvät täydentävät määräykset

Edellytyksen kuvaus

Pakkaukset on merkittävä yksilöllisesti suojatulla alkuperänimityksellä varustetulla sinetillä, ja jokaisessa pakkauksessa on oltava yksilöllinen tunnistenumero. Numero annetaan viininvalmistamossa pakkausvaiheessa olevan erän mukaan.

Nimen ”Conca de Barberà” merkinnässä käytettävien merkkien korkeus ei saa olla yli 4 mm tai puolta merkinnän ”Denominación de Origen” (alkuperänimitys) korkeudesta.

Pakkausmerkinnöissä on oltava seuraavat tiedot:

— Pullottajaa tai kuljettajaa koskevissa tiedoissa mainitun kunnan nimi.

— Todellinen alkoholipitoisuus ilmaistuna tilavuuden prosenttiyksikköinä tai prosenttiyksikön puolikkaina, joita seuraa lyhenne ”til-%”.

— Tarvittaessa ilmoitus pullotetun tuotteen sisältämistä sulfiiteista.

— Maatalous-, kotieläin-, kalastus-, elintarvike- ja ympäristöministeriön ylläpitämään pullottajien rekisteriin kirjattu rekisteröintinumero.

— Jos tämä ilmoitetaan liikenimellä, se on sijoitettava visuaaliseen kenttään ja rekisteröitävä etukäteen Espanjan patentti- ja tavaramerkkivirastossa. Tästä rekisteröinnistä on ilmoitettava maatalous-, kotieläin-, kalastus-, elintarvike- ja ympäristöministeriön ylläpitämään pullottajien rekisteriin.

— Eränumero voidaan sijoittaa sen visuaalisen kentän ulkopuolelle, johon pakolliset tiedot on merkitty.

— Lajikkeen nimi, jos vähintään 85 prosenttia viinin valmistukseen käytetyistä rypäleistä on kyseistä lajiketta.

— Enintään kolmen rypälelajikkeen nimi edellyttäen, että kyseinen viini on valmistettu kokonaisuudessaan näistä kolmesta lajikkeesta, ja aina sekoituksen prosenttiosuuksien mukaisessa alenevassa järjestyksessä.

— Jos rypälelajikkeita on enemmän kuin kolme, ne voidaan mainita sen visuaalisen kentän ulkopuolella, johon pakolliset tiedot on merkitty, aina sekoituksen prosenttiosuuksien mukaisessa alenevassa järjestyksessä.

— Satovuosi, jos vähintään 85 prosenttia viinin valmistukseen käytetyistä rypäleistä on korjattu kuvauksessa ilmoitettavana vuonna.

— Jotta viinit voidaan liittää viininviljelijän tai tilan nimeen, viinien on oltava peräisin saman viljelijän viinitarhoista tai tilalle rekisteröidyistä viinitarhoista. Vastaavasti viinit on valmistettava yksinomaan kyseisen viininviljelijän tuottamista rypäleistä, ja valmistuksen on tapahduttava tilalla.

Linkki tuote-eritelmään

https://ja.cat/AlaP4

(1) EUVL L 9, 11.1.2019, s. 2.